Radvilonių dvaro koplyčia

Radvilonių dvaro koplyčia – buvusi dvaro kapinių koplyčia, stovėjusi Radviliškio rajone, Pakalniškių seniūnijoje, Radvilonių kaime, 3 km į šiaurės vakarus nuo Alksniupių. Koplyčios liekanos stūkso buvusio Radvilonių dvaro kapinėse, kurios įsikūrusios Radvilonių miške, atokiau nuo gyvenvietės ir pagrindinių rūmų – apie 600 m į pietvakarius. Senosios kapinės įrašytos į Kultūros vertybių registrą.

Radvilonių dvaro žemės XVIII a. pabaigoje buvo Šeduvos grafystės valdose. Nuo XIX a. pabaigos dvaro istorija susijusi su vokiečių kilmės baronų fon Ropų gimine. Šaltiniuose išlikę duomenų apie keletą palaidojimų kapinių teritorijoje su mirusiųjų gyvenimo datomis.

Praeityje nuo rūmų iki senųjų kapinių vedė takas, vėliau užžėlęs mišku. Nežymi kapinaičių pakiluma apaugo lapuočiais ir spygliuočiais medžiais, pavieniais  ąžuolais. XX a. II pusėje kapinės buvo niokojamos. Iš kapinių tvoros likę betoninis cokolis su metalinės tvoros fragmentais, nuversti vartų stulpai. Prie koplyčios stūkso keletas antkapinių paminklų postamentų.Mokslinis žinynas. Senosios Radviliškio rajono kaimų kapinės. Radvilonių dvaro senosios kapinės radviliskis.lt p. 244-251 

Likę koplyčios mūro sienų fragmentai, be stogo ir perdangos.Išnykusių kaimų vietovardžius kloja užmaršties dulkės. Rad­vi­lo­nių dva­ro se­no­sio­se ka­pi­nė­se iš­li­kę kop­ly­čios griu­vė­sių skrastas.lt 2019-05-25 Pastatas buvo stačiakampio plano, vienanavis, su keturkampe apside. Pagrindinis koplyčios fasadas – raudonų plytų, kiti – lauko akmens mūro su raudonų plytų piliastrais, smailėjančių arkų formos langų angomis fasaduose. Koplyčios vidaus sienos buvo tinkuotos imituojant rustus. 

 Šaltiniai 

Kategorija:Radviliškio rajono koplyčios
Kategorija:Radviloniai